અમદાવદ: ભગવાન જગન્નાથજીની ૧૪૦મી રથયાત્રા પરંપરાગત રૂટ ઉપર આવતી કાલે નીકળશે. રથયાત્રાની અંતિમ તબક્કાની તૈયારીઓ ઉત્સાહભેર થઈ રહી છે. કાલે પ્રભુ ભક્તોનાં ખબરઅંતર પૂછવા માટે નગરચર્યાએ નીકળશે. અષાઢી બીજે ૨૫ જૂનના રોજ સવારે પ્રાતઃ આરતી બાદ ભગવાન જગન્નાથજી, બહેન સુભદ્રાજી અને ભાઈ બળદેવજીની રથયાત્રાને સોનાની સાવરણીથી પહિંદવિધિ કરી રથ ખેંચીને મુખ્યપ્રધાન વિજય રૂપાણી અને નાયબ મુખ્યપ્રધાન નીતિન પટેલ પ્રસ્થાન કરાવશે.